ఏ ముహూర్తాన మహానటి జీవితాన్ని వెండితెరకెక్కించాలని ఆ యంగ్ డైరెక్టర్ భావించాడో కానీ నటీనటుల జాబితా కొండవీటి చాంతాడంత అయిపోతోందట. అయినా ఈ కుర్ర దర్శకుడు ఖుషీగానే ఉన్నాడట. అలనాటి అందాల తార సావిత్రి జీవితాన్ని 'మహానటి' పేరుతో తెరకెక్కిస్తున్నాడు నాగ అశ్విన్. తొలి చిత్రం 'ఎవడే సుబ్రమణ్యం'తో దర్శకుడిగా మారిన నాగ అశ్విన్ ఆ తర్వాత వైజయంతి మూవీస్ అధినేత అశ్వనీదత్ అల్లుడూ అయ్యాడు. ఈ క్రమంలోనే 'మహానటి' సినిమా తెర ముందుకు వచ్చింది. సావిత్రి పాత్రను కీర్తి సురేశ్ అభినయిస్తుండగా, 'కాదల్ మన్నన్' జెమినీ గణేశన్ పాత్రను దుల్కర్ సల్మాన్ పోషిస్తున్నాడు. సమంత, ప్రకాశ్ రాజ్ సైతం ఈ చిత్రంలో నటిస్తున్నారు. వీరు కాకుండా ఈ సినిమాలో రోజుకో కొత్త పేరు జత అవుతూ వస్తోంది. తాజాగా 'ఎవడే సుబ్రహణ్యం'లో హీరోయిన్గా నటించిన మాళవిక నాయర్ సైతం ఈ మూవీలో నటించబోతోందని తెలుస్తోంది.'ఎవడే సుబ్రమణ్యం' తర్వాత మాళవిక నాయర్ గత యేడాది 'కళ్యాణ వైభోగమే' చిత్రంలో హీరోయిన్గా నటించింది. ఆ తర్వాత మరే తెలుగు సినిమాలోనూ అమ్మడు కనిపించలేదు. సో ఇప్పుడు పిలిచి మరీ 'మహానటి'లో దర్శకుడు నాగ అశ్విన్ ఓ పాత్ర ఇస్తానడంతో ఈ మలయాళీ ముద్దుగుమ్మ తెగ మురిసిపోతోందట.ఇదిలా ఉంటే తన తొలి చిత్రం 'ఎవడే సుబ్రమణ్యం'లో నటించిన విజయ్ దేవరకొండను సైతం నాగ అశ్విన్ 'మహానటి'లో నటింపచేస్తున్నాడట. ఇటీవలే విజయ్ 'అర్జున్ రెడ్డి'తో సంచలన విజయాన్ని నమోదు చేసుకున్నాడు. అతని ఎంట్రీ కారణంగా 'మహానటి'కి కొత్త క్రేజ్ వస్తుందని దర్శక నిర్మాతలు భావిస్తున్నారట. పనిలో పనిగా ఈ చిత్ర కథానాయిక షాలినీ పాండేకూ 'మహానటి'తో ఓ పాత్రను కట్టబెట్టే ఆలోచనలో ఉన్నారని తెలుస్తోంది. అయితే వీరందరూ పోషించేది అతిథి పాత్రలేనట. మరి కొండవీటి చాంతాడులా పెరిగిపోతున్న 'మహానటి' నటీనటుల జాబితా సినిమాకు ఎంత వరకూ ప్లస్ అవుతుందనేది తేలాల్సి ఉంది. చూద్దాం ఏం జరుగుతుందో.
e muhurtaana mahanati jeevitaanni venditerakekkinchaalana aa yang director bhavinchado cony nateenatula jabita kondaveeti chaantaadanta ayipotondata. aina ee kurra darsakudu khusheegaane unnadata. alanati andaala taara saavitri jeevitaanni 'mahanati' paerutho terakekkistunnadu naaga ashwin. toli chitram 'evade subramanyam'thoo darsakudigaa maarina naaga ashwin aa tarvaata vaijayanti moovees adhinetha ashwaneedat alludoo ayyadu. ee kramamlone 'mahanati' sinima tera munduku vachindi. saavitri paatranu keerti suresh abhinayistundagaa, 'kadal mannan' jemini ganesan paatranu dulkar salman pooshistunnaadu. samanta, prakash raj saitam ee chitramlo natistunnaaru. veeru kakunda ee cinemalo rojuko kotta paeru jatha avutuu vastondi. taajaagaa 'evade subrahanyam'loo heroinga natinchina maalavika nayar saitam ee mooveelo natinchabotondani telustondi.'evade subramanyam' tarvaata maalavika nayar gatha yedadi 'kalyaana vaibhogame' chitramlo heroinga natinchindi. aa tarvaata mare telugu cinemaaloonuu ammadu kanipinchaledu. soo ippudu pilichi mari 'mahanati'loo darsakudu naaga ashwin oo paatra istaanadamto ee malayali muddugumma tega murisipotondata.idila unte tana toli chitram 'evade subramanyam'loo natinchina vijay devarakondanu saitam naaga ashwin 'mahanati'loo natimpachestunnadata. itivale vijay 'arjun reddi'thoo sanchalana vijayaanni namodu chesukunnadu. athani entry kaaranamgaa 'mahanati'ki kotta crage vastundani darsaka nirmaatalu bhaavistunnaarata. panilo panigaa ee chitra kathaanaayika shalini paandekuu 'mahanati'thoo oo paatranu kattabette aalochanalo unnaarani telustondi. ayithe veerandaruu poshinchedi athithi paatralenata. mari kondaveeti chantadula perigipotunna 'mahanati' nateenatula jabita sinimaaku entha varakuu plus avutundanedi telalsi undi. chuddam yem jarugutundo.